แนวโน้มใช้ดอกเบี้ยสกัดบาทแข็ง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

....เจียรนัย อุตะมะ
สัญญาณจากแนวโน้มค่าเงินบาท ทำให้มีโอกาสที่ธนาคารแห่งประเทศไทย (ธปท.) จะใช้นโยบายดอกเบี้ยเข้าแทรกแซง
ค่าเงินบาทแข็งค่าสู่ระดับ 30.74 บาทต่อเหรียญสหรัฐ เมื่อวันจันทร์ที่ 13 ก.ย. ที่ผ่านมา เป็นระดับแข็งค่าที่สุดนับตั้งแต่เดือน ก.ค. 2540 ซึ่งเป็นเดือนที่ ธปท. ลอยตัวค่าเงินบาทเมื่อครั้งวิกฤตต้มยำกุ้ง
ตั้งแต่ต้นปีเงินบาทแข็งค่ามาแล้ว 8.4% ซึ่งนับเป็นอันดับ 3 ในภูมิภาค โดยเป็นรองเพียงเงินเยนญี่ปุ่น และเงินริงกิตมาเลเซีย ซึ่งทั้งคู่แข็งค่าขึ้นประมาณ 1011% ตั้งแต่ต้นปีที่ผ่านมา ในขณะที่เงินสกุลอื่นๆ ในภูมิภาคอย่างเงินรูเปียห์อินโดนีเซีย ดอลลาร์สิงคโปร์ และเปโซฟิลิปปินส์ แข็งค่ามาประมาณ 4.84.9% เท่านั้น กว่าครึ่งของการแข็งค่าของเงินบาทดังกล่าวเกิดขึ้นหลังจากการปรับขึ้นดอกเบี้ยนโยบาย และเป็นการแข็งค่าเร็วกว่าการอ่อนค่าของดอลลาร์สหรัฐ นับตั้งแต่วันที่ 14 ก.ค. 2553 ที่ ธปท. ปรับขึ้นอัตราดอกเบี้ยนโยบายครั้งแรกในปีนี้ 
ค่าเงินบาทปรับตัวแข็งขึ้นมาแล้วเกือบ 5% ซึ่งในช่วงเวลาเดียวกัน ค่าเงินดอลลาร์สหรัฐเมื่อเปรียบเทียบกับสกุลเงินต่างๆ ในภูมิภาคเอเชียอ่อนค่าลงราว 2% เท่านั้น หรือพูดอีกอย่างได้ว่า เงินบาทแข็งค่าเร็วกว่าค่าเงินสกุลอื่นๆ ในเอเชียโดยรวม
ค่าเงินบาทระยะสั้นอาจผันผวน แต่แนวโน้มระยะยาวน่าจะแข็งค่าต่อในปีหน้า แม้ว่าในระยะสั้นค่าเงินบาทอาจผันผวนจากการไหลเข้าออก ของเม็ดเงินระยะสั้นอย่างที่เข้ามาลงทุนในตลาดเงินหรือตลาดหลักทรัพย์ ซึ่งอาจหยุดหรือกลับทิศทางได้อย่างรวดเร็ว 
แต่ในระยะยาวการเคลื่อนไหวของค่าเงินบาทมีแนวโน้มจะแข็งค่าขึ้นต่อไปตามทิศทางของค่าเงินดอลลาร์สหรัฐที่น่าจะยังอ่อนค่าเทียบกับเงินสกุลหลักๆ ในภูมิภาคต่อเนื่อง โดยเฉพาะกับค่าเงินหยวนของจีน ประกอบกับการไหลเข้าของเงินตราต่างประเทศประเภทที่มีความผันผวนน้อย เช่นเม็ดเงินลงทุนโดยตรงจากต่างประเทศที่ไหลเข้าค่อนข้างสม่ำเสมอ และดุลบัญชีเดินสะพัดที่น่าจะยังคงเกินดุลในปีหน้า แม้มีแนวโน้มว่าอาจเกินดุลไม่มากเท่าปีนี้ เพราะการนำเข้าสินค้าที่เพิ่มขึ้นตามการฟื้นตัวของการบริโภคและการลงทุนในประเทศ
สำหรับทุนไหลเข้าประเทศสัปดาห์ล่าสุด ระหว่างวันที่ 28 ก.ย. นักลงทุนต่างชาติกลับมาซื้อสุทธิ
ในตลาดหุ้นทั่วโลกรวมกันประมาณ 8,400 ล้านเหรียญสหรัฐ และดัชนี MSCI all world index เพิ่มขึ้น 1.5% จากสัปดาห์ก่อนหน้าและตลาดหุ้นเอเชียไม่รวมญี่ปุ่นกลับมามีแรงซื้อสุทธิจากทั้งนักลงทุนต่างชาติและสถาบัน โดยตลาดหุ้น เกาหลีใต้ ไต้หวัน อินเดีย มีแรงซื้อสุทธิรวมสูงสุด ส่วนไทยซื้อสุทธิ 240 ล้านเหรียญสหรัฐ (สัปดาห์ก่อน ซื้อสุทธิ 224 ล้านเหรียญสหรัฐ)
“ศุภวุฒิ สายเชื้อ” กรรมการผู้จัดการ สายงานวิจัย บล.ภัทร ให้ความเห็นว่า แนวโน้มทุนไหลเข้าต่อเนื่องจะทำให้ค่าเงินบาทมีแนวโน้มแข็งค่าขึ้น ที่ทำให้ ธปท.คงไม่สามารถหลีกเลี่ยงที่จะเข้ามาดำเนินนโยบายป้องกันเงินบาทแข็งค่า
“พรเทพ ชูพันธุ์” นักวิจัยศูนย์วิจัยเศรษฐกิจและธุรกิจ ธนาคารไทยพาณิชย์ เชื่อว่าการแข็งค่าของเงินบาทเป็นปัจจัยหนึ่งที่ทำให้มองว่า ธปท. ไม่น่าปรับขึ้นอัตราดอกเบี้ยนโยบายครบทุกครั้ง ในการประชุมนโยบายการเงินอีก 2 ครั้งที่เหลือของปี แม้ว่าในคำแถลงการณ์ของ ธปท. ในการปรับขึ้นอัตราดอกเบี้ยนโยบายครั้งล่าสุดเมื่อวันที่ 25 ส.ค. จะยังไม่มีสัญญาณการเปลี่ยนแนวโน้มทิศทางการปรับขึ้นอัตราดอกเบี้ยนโยบาย แต่การแข็งค่าของเงินบาททำให้เขามองว่าการประชุมคณะกรรมการนโยบายการเงินในเดือน ต.ค. และ ธ.ค.นี้ ธปท. ไม่น่าจะปรับขึ้นอัตราดอกเบี้ยนโยบายครบทุกครั้ง
ฟังๆ แล้วต้องเตรียมตัวเตรียมใจปรับกลยุทธ์การลงทุนกันให้ดี...